ଭୁବନେଶ୍ୱର,ମେ ୨୧(ଲୋକାଲ ୱାୟାର): ଆସନ୍ତା ୩ ଘଣ୍ଟାରେ ରାଜ୍ୟର ଅଧିକାଂଶ ଜିଲ୍ଲାରେ ଧୂଳିଝଡ଼, କାଳବୈଶାଖୀ ବର୍ଷା ଓ ବଜ୍ରପାତ ହେବାର ଆଶଙ୍କା ଥିବା ନେଇ ଭୁବନେଶ୍ୱରସ୍ଥିତ ଆଞ୍ଚଳିକ ପାଣିପାଗ କେନ୍ଦ୍ର ପକ୍ଷରୁ ସତର୍କ ସୂଚନା ଜାରି କରାଯାଇଛି ।
ଗଞ୍ଜାମ, ଗଜପତି, ନୟାଗଡ଼, ଢେଙ୍କାନାଳ, କନ୍ଧମାଳ, କଟକ (କଟକ ସହର), ଖୋର୍ଦ୍ଧା (ଭୁବନେଶ୍ୱର), ଭଦ୍ରକ, ଯାଜପୁର, ଜଗତସିଂହପୁର, କେନ୍ଦ୍ରାପଡ଼ା, ମୟୂରଭଞ୍ଜ, କୋରାପୁଟ, ରାୟଗଡ଼ା, ସୁନ୍ଦରଗଡ଼, ଝାରସୁଗୁଡ଼ା ଓ ବରଗଡ ଜିଲ୍ଲା ପାଇଁ ସତର୍କ ସୂଚନା ଜାରି କରିଛି ପାଣିପାଗ ବିଭାଗ ।
ସେହିପରି କେନ୍ଦୁଝର, ନବରଙ୍ଗପୁର, ମାଲକାନଗିରି, ପୁରୀ, ବୌଦ୍ଧ, ଦେବଗଡ଼, ବାଲେଶ୍ୱର ଓ ସମ୍ବଲପୁରରେ ମଧ୍ୟ କାଳବୈଶାଖୀ ଆଶଙ୍କା ରହିଛି ।
ଏହି ସବୁ ଜିଲ୍ଲାରେ ସାଧାରଣରୁ ମଧ୍ୟମ ଧରଣର ବର୍ଷା ହେବା ସହ ଘଡଘଡି ଓ ବଜ୍ରପାତ ହେବ ବୋଲି ସତର୍କ କରାଯାଇଛି । ଏହା ସହ ୪୦ରୁ ୫୦ କିମି ବେଗରେ ପବନ ବହିପାରେ ।
ଲୋକଙ୍କୁ ନିରାପଦ ସ୍ଥାନକୁ ଯିବାକୁ ପାଣିପାଗ ବିଭାଗ ପରାମର୍ଶ ଦେଇଛନ୍ତି ।
ଭୁବନେଶ୍ୱର, ଫେବଅୁଆରୀ ୨୬(ଲୋକାଲ ୱାୟାର): ଗୁରୁ କେଳୁଚରଣ ମହାପାତ୍ର ଓଡ଼ିଶୀ ଗବେଷଣା କେନ୍ଦ୍ର ଏବଂ ସମ୍ବଲପୁର କଳା ପରିଷଦର ମିଳିତ ସହଯୋଗରେ ସମ୍ବଲପୁର ଜିଲ୍ଲା ପ୍ରେକ୍ଷାଳୟ ତପସ୍ୱିନୀ ଠାରେ ଆୟୋଜିତ ଦୁଇଦିନିଆ ଓଡ଼ିଶୀ ସଙ୍ଗୀତ ଉତ୍ସବ ଓ କର୍ମଶାଳା ଉଦଯାପିତ ହୋଇଯାଇଛି ।
ଏହି କାର୍ଯ୍ୟକ୍ରମରେ ଅତିଥି ଭାବେ ସମ୍ବଲପୁର ବିଶ୍ୱବିଦ୍ୟାଳୟର କୁଳପତି ପ୍ରଫେସର ଡ. ସଞ୍ଜୀବ ମିତଲ ଯୋଗଦେଇଥିଲେ ।
ଏହି ଅବସରରେ ଯାଜପୁରର ଲକ୍ଷ୍ମୀପି୍ରୟା ନାୟକ, ବରଗଡ଼ର ଶ୍ରୀକ୍ଷେତ୍ର ସୁନ୍ଦର, କେନ୍ଦୁଝରର ଗୁରୁ ବିନୋଦ ବିହାରି ପଣ୍ଡା, ପଦ୍ମପୁରର ଆର୍ଯ୍ୟା ଆଦ୍ୟାଶକ୍ତି ତ୍ରିପାଠୀ ପ୍ରମୁଖ ସଙ୍ଗୀତ ପରିବେଷଣ କରିଥିଲେ ।
ଦଳଗତ ସଙ୍ଗୀତ ଗାନ କରିଥିଲେ ପରାଶକ୍ତି ଶୁଭଦ୍ରିକା ଏବଂ ସାଥୀ । ଏକକ ସୀତାର ବାଦନ କରିଥିଲେ ଗୁରୁ ସ୍ୱପ୍ନେଶ୍ୱର ଚକ୍ରବର୍ତ୍ତୀ ।
କାର୍ଯ୍ୟକ୍ରମକୁ ସଂଯୋଜନା କରିବା ସହିତ ଧନ୍ୟବାଦ ଦେଇଥିଲେ ଓଡ଼ିଶୀ ଗବେଷଣା କେନ୍ଦ୍ରର ମୁଖ୍ୟ ନିର୍ବାହୀ ଡ. ସଙ୍ଗୀତା ଗୋସାଇଁ । ପ୍ରଥମ ଦିନ ଭଳି ଉତ୍ସବର ଦ୍ୱିତୀୟ ଦିବସ ପୂର୍ବାହ୍ନରେ ଓଡ଼ିଶୀ ସଙ୍ଗୀତ ଓ ତାଳ ଉପରେ କର୍ମଶାଳା ହୋଇଥିଲା ।
ଭୁବନେଶ୍ୱର, ଫେବ୍ରୁଆରୀ ୨୪(ଲୋକାଲ ୱାୟାର): ଗୁରୁ କେଳୁଚରଣ ମହାପାତ୍ର ଓଡ଼ିଶୀ ଗବେଷଣା କେନ୍ଦ୍ର ପକ୍ଷରୁ ଦୁଇଦିନିଆ ଓଡ଼ିଶୀ ସଙ୍ଗୀତ ଉତ୍ସବ ଏବଂ କର୍ମଶାଳା ଉଦଘାଟିତ ହୋଇଯାଇଛି ।
ସମ୍ବଲପୁର ଜିଲ୍ଲା ପ୍ରଶାସନ ଏବଂ ସମ୍ବଲପୁର କଳା ପରିଷଦ ସହଯୋଗରେ ସମ୍ବଲପୁର ଜିଲ୍ଲା ପ୍ରେକ୍ଷାଳୟ 'ତପସ୍ୱିନୀ'ରେ କାର୍ଯ୍ୟକ୍ରମ ଆୟୋଜିତ ହୋଇଛି ।
ଉଦଘାଟନୀ ଉତ୍ସବରେ ସାଂସଦ ସୁରେଶ ଚନ୍ଦ୍ର ପୂଜାରୀ ମୁଖ୍ୟ ଅତିଥି, ଅନ୍ୟ ଅତିଥି ଭାବେ ସୁକାନ୍ତ ତ୍ରିପାଠୀ, ନନ୍ଦିନୀ ମୁଣ୍ଡାରୀ, ଦେବେନ୍ଦ୍ର ସାମନ୍ତରାୟ, ସୁଶାନ୍ତ ମିଶ୍ର ପ୍ରମୁଖ ଉପସ୍ଥିତ ଥିଲେ ।
କାର୍ଯ୍ୟକ୍ରମଟି ସ୍ୱଭାବ କବିଙ୍କ ପ୍ରତି ଉତ୍ସର୍ଗୀକୃତ ହୋଇଥିଲା । ତାଙ୍କ ରଚିତ ଜଣାଣ 'ଜୟ ଜଗଦୀଶ ଜୟ ସମ୍ପଦିଶ'ରୁ କାର୍ଯ୍ୟକ୍ରମ ଆରମ୍ଭ ହୋଇଥିଲା ।
ଏହାକୁ ପରିବେଷଣ କରିଥିଲେ ଡ. ସଙ୍ଗୀତା ଗୋସାଇଁ । ପ୍ରଥମ ପର୍ଯ୍ୟାୟରେ ଗାୟନ ପ୍ରସ୍ତୁତ କରିଥିଲେ ପୁରୀର ଅଚୁ୍ୟତ ମହାରଣା, ସମ୍ବଲପୁରର ନମିତା ଆଚାର୍ଯ୍ୟ, ମୋତିଲାଲ୍ ଦୋରା, କେନ୍ଦ୍ରାପଡ଼ାର ରାଜେନ୍ଦ୍ର ସ୍ୱାଇଁ ଏବଂ ଦଳଗତ ଗାୟନ ପ୍ରସ୍ତୁତ କରିଥିଲେ ସମ୍ବଲପୁର କଳାପରିଷଦର କଳାକାରମାନେ ।
ଶେଷରେ ଏକକ ମର୍ଦ୍ଦଳ ବାଦନ ପ୍ରସ୍ତୁତ କରିଥିଲେ ଗୁରୁ ସଚ୍ଚିଦାନନ୍ଦ ଦାସ । କାର୍ଯ୍ୟକ୍ରମକୁ ସଂଯୋଜନା କରିବା ସହିତ ଧନ୍ୟବାଦ ଦେଇଥିଲେ ଓଡ଼ିଶୀ ଗବେଷଣା କେନ୍ଦ୍ର ମୁଖ୍ୟ ନିର୍ବାହୀ ଡ. ସଙ୍ଗୀତା ଗୋସାଇଁ ।
ପୂର୍ବାହ୍ନରେ ସ୍ୱୀକାର ପକ୍ଷରୁ ଆୟୋଜିତ ସଂଚାର କର୍ମଶାଳାରେ ମୁଖ୍ୟ ନିର୍ବାହୀଙ୍କ ସହିତ ଗବେଷଣା କେନ୍ଦ୍ରର ଅନ୍ୟାନ୍ୟ ସଦସ୍ୟମାନେ ଯୋଗଦେଇଥିଲେ ।
ସମ୍ବଲପୁର, ଜାନୁଆରୀ ୩୧(ଲୋକାଲ ୱାୟାର): ରାଜ୍ୟର ବିଭିନ୍ନ ପର୍ଯ୍ୟଟନସ୍ଥଳୀକୁ ପରିବହନ ସୁବିଧା ଯୋଗାଇ ଦେବା ଉଦ୍ଦେଶ୍ଯରେ ଓଡ଼ିଶା ପର୍ଯ୍ୟଟନ ଉନ୍ନୟନ ନିଗମ (ଓଟିଡିସି) ପକ୍ଷରୁ ରବିବାର ଠାରୁ ସମ୍ବଲପୁରର ପ୍ରସିଦ୍ଧ ମା' ସମଲେଶ୍ୱରୀ ପୀଠରୁ ଏକ ଶୀତତାପ ନିୟନ୍ତ୍ରିତ ଟୁରିଷ୍ଟ ବସ୍ ଚଳାଚଳର ଶୁଭାରମ୍ଭ କରାଯାଇଛି ।
ଏହି ବସ୍ ସମ୍ବଲପୁର ଜିଲ୍ଲାର ବିଭିନ୍ନ ପର୍ଯ୍ୟଟନସ୍ଥଳୀକୁ ଯାତାୟାତ କରୁଛି । ଓଟିଡିସି ଅଧ୍ୟକ୍ଷା ଶ୍ରୀମୟୀ ମିଶ୍ର ଏହି ବସ୍ ଚଳାଚଳକୁ ପତାକା ହଲାଇ ଶୁଭାରମ୍ଭ କରିଛନ୍ତି ।
କିଛି ମାସ ତଳେ ପର୍ଯ୍ୟଟନସ୍ଥଳୀ ହରିଶଙ୍କରକୁ ମଧ୍ୟ ଓଟିଡିସି ପକ୍ଷରୁ ଏଭଳି ବସ୍ ସେବା ଯୋଗାଇ ଦିଆଯାଇଛି ।
ଏହି କାର୍ଯ୍ୟକ୍ରମରେ ସମ୍ବଲପୁରର ପୂର୍ବତନ ବିଧାୟିକା ରାସେଶ୍ୱୀ ପାଣିଗ୍ରାହୀ, ଉତ୍ତରାଞ୍ଚଳ ଆରଡିସି ନିରଞ୍ଜନ ସାହୁ, ଜିଲ୍ଲାପାଳ ଶୁଭମ ସାକ୍ସେନା, ସମ୍ବଲପୁର ତହସିଲଦାର ଲକ୍ଷ୍ମଣ ଅମାତ, ସମଲେଶ୍ୱରୀ ମନ୍ଦିର ଟ୍ରଷ୍ଟ ଅଧ୍ୟକ୍ଷ ସଞ୍ଜୟ ବାବୁ, ପର୍ଯ୍ୟଟନ ବିଭାଗ ଅତିରିକ୍ତ ନିଦେ୍ର୍ଦଶକ ହେମନ୍ତ ପ୍ରଧାନ ପ୍ରମୁଖ ଉପସ୍ଥିତ ଥିଲେ ।
୨୫ ସିଟ୍ ବିଶିଷ୍ଟ ଏହି ଶୀତତାପ ନିୟନ୍ତ୍ରିତ ବସ୍ ପ୍ରତ୍ୟେକ ରବିବାର ସମ୍ବଲପୁରସ୍ଥିତ ପାନ୍ଥନିବାସରୁ ବାହାରି ଘଣ୍ଟେଶ୍ୱରୀ, ଦେବ୍ରିଗଡ଼, ଜିରୋ ପଏଣ୍ଟ ହୀରାକୁଦ ଓ ମା'ସମଲେଶ୍ୱରୀଙ୍କ ପୀଠ ମଧ୍ୟରେ ଚଳାଚଳ କରିବ ।
ବସ୍ ଭଡ଼ା ବାବଦକୁ ପର୍ଯ୍ୟଟକଙ୍କୁ ମୋଟ ୨୮୦ ଟଙ୍କା ଦେବାକୁ ପଡ଼ିବ । ଆଜି ପ୍ରଥମ ଦିନରେ ୨୨ଟି ସିଟ୍ ବୁକିଂ ହୋଇଛି ।
ସପ୍ତାହର ଅନ୍ୟ ଦିନ ମାନଙ୍କରେ ଏହି ବସକୁ ଚାର୍ଟର୍ର ବୁକିଂ ବା ସମ୍ପୂର୍ଣ୍ଣ ବୁକିଂ କରାଯାଇପାରିବ ।
ସମ୍ବଲପୁର, ଜାନୁଆରୀ ୨୨(ଲୋକାଲ ୱାୟାର): ରାଜ୍ୟର ସମସ୍ତ ଜିଲ୍ଲାରେ ମଣ୍ଡିରେ ପଡ଼ି ରହିଥିବା ଧାନକୁ ତୁରନ୍ତ ଉଠାଇବା ସହ ଅନ୍ୟାନ୍ୟ ଦାବି ପୂରଣ ପାଇଁ ରାଜ୍ୟ ସରକାରଙ୍କୁ ୭୨ ଘଣ୍ଟାର ମହଲତ ଦେଇଛି ବିଜେପି ।
ଗତକାଲି ଠାରୁ ବିଜେପି ଏହି ସବୁ ଦାବି ନେଇ ସମ୍ବଲପୁରରେ ଆନେ୍ଦାଳନ ଚଳାଇଥିବା ବେଳେ ଟାଉନ ଥାନାରେ ଦଳୀୟ ପଦାଧିକାରୀମାନେ ଧାରଣା ମଧ୍ୟ ଦେଇଥିଲେ ।
ଶୁକ୍ରବାର ଉଭୟ ଜିଲ୍ଲାପାଳ ଓ ଆରଡିସିଙ୍କ ସହ ଆଲୋଚନା ପରେ ବିଜେପି ନେତାମାନେ ଧାରଣାକୁ ସ୍ଥଗିତ ରଖିଛନ୍ତି ।
ତେବେ ୭୨ ଘଣ୍ଟା ମଧ୍ୟରେ ଯଦି ରାଜ୍ୟ ସରକାର ଦାବି ପୂରଣ ନ କରନ୍ତି ପଶ୍ଚିମ ଓଡ଼ିଶାର ସମସ୍ତ ବିଜେପି ବିଧାୟକମାନଙ୍କୁ ନେଇ ଏକ ବୈଠକରେ ପରବର୍ତ୍ତୀ ରଣନୀତି ପ୍ରସ୍ତୁତ କରାଯିବ ବୋଲି କହିଛନ୍ତି ଦଳର ବରିଷ୍ଠ ନେତା ।
ଉଲ୍ଲେଖଯୋଗ୍ୟ, ଗତକାଲି ବିଜେପି ପକ୍ଷରୁ କୃଷକ ଅଧିକାର ସମାବେଶ ଆୟୋଜନ ପରେ ଦଳୀୟ କର୍ମୀମାନେ ଆରଡିସି ଅଫିସରେ ଧସେଇ ପଶିବାକୁ ଉଦ୍ୟମ କରିଥିଲେ ।
ତେଣୁ ପ୍ରାୟ ୧୬ ଜଣ ନେତାଙ୍କୁ ପୁଲିସ ଗିରଫ କରି ଥାନାକୁ ନେଇଥିଲା । ଏହାପରେ ସେମାନେ ରାତି ସାରା ଥାନାରେ ଧାରଣା ଦେଇଥିଲେ ।
ଶୁକ୍ରବାର ଦଳୀୟ କର୍ମୀମାନେ ପୁଣି ଥାନାରେ ଧସେଇ ପଶିବାକୁ ଉଦ୍ୟମ କରିଥିଲେ ।
ପରେ ପୁଲିସ ସହ ଆଲୋଚନାରେ ବିଜେପି ପକ୍ଷରୁ ସରକାରଙ୍କୁ ୭୨ ଘଣ୍ଟା ମହଲତ ଦିଆଯାଇଛି ।
ଭୁବନେଶ୍ୱର, ଜାନୁଆରୀ ୨୧(ଲୋକାଲ ୱାୟାର): ପୁଣିଥରେ ନୂଆ ରୂପରେ ବଜାରକୁ ଆସିଛି ହଜିଯାଉଥିବା ସମ୍ବଲପୁରୀ ବାପ୍ତା ଡିଜାଇନ୍ ।
ପାରମ୍ପରିକ ବାପ୍ତାର ଏହି ନୂଆ ଡିଜାଇନରେ ରଙ୍ଗ ଓ ପ୍ୟାଟର୍ଣ୍ଣକୁ ଅଧିକ ଗୁରୁତ୍ୱ ଦିଆଯାଇଛି ।
ପୂର୍ବରୁ ପ୍ରସ୍ତୁତ ବାପ୍ତା ଶାଢ଼ୀ ଗାଢ଼ ରଙ୍ଗରେ ବୁଣାଯାଉଥିବା ବେଳେ ଏବେ ଏଥିରେ ଚେକ୍, ଫୋଡ଼ାକୁମ୍ଭ, ଇକ୍କତ ସହ ବିଭିନ୍ନ ରଙ୍ଗର ମିକ୍ସ ପ୍ୟାଟର୍ଣ୍ଣକୁ ହସ୍ତତନ୍ତରେ ରୂପ ଦେବାକୁ ପ୍ରୟାସ କରାଯାଉଛି ।
ପାରମ୍ପରିକ ବାପ୍ତା ଡିଜାଇନକୁ ନୂଆ ରୂପରେ ଆଜିର ଯୁବପିଢ଼ିଙ୍କ ପାଖରେ ପହଞ୍ଚାଇବାର ଏଭଳି ପ୍ରୟାସ ଆରମ୍ଭ କରିଛନ୍ତି ଫ୍ୟାଶନ୍ ଡିଜାଇନର ସ୍ୱୀକୃତି ପ୍ରଧାନ ।
ରସୁଲଗଡ଼ ସ୍ଥିତ ମନୋରମା ଇଷ୍ଟେଟ୍ ସୋସାଇଟି ନିକଟରେ 'ରଷ୍ଟିକ୍ ହୁ୍ୟ' ନାମରେ ଏକ ବୁଟିକ୍ କରି ମନୋରମା ଏହି ଅଭିଯାନ ଜାରି ରଖିଛନ୍ତି ।
ଏ ବାବଦରେ ସ୍ୱୀକୃତି କହନ୍ତି ବାପ୍ତା ଶାଢ଼ୀ ପ୍ରତି ଏହି ଆବିଳତା ମୋର ପିଲାବେଳୁ ।
ପରିବାରରେ ମା', ମାଉସୀ, ପିଉସୀ, ଜେଜେମା, ଆଈ ମାନଙ୍କ ପାଖରେ ମୁଁ ସେହି ଶାଢ଼ୀ ଦେଖିଛି ।
ହେଲେ ଗୋଟିଏ କିମ୍ବା ଦୁଇଟି ପ୍ୟାଟର୍ଣ୍ଣରେ ଏହା ସୀମିତ । ନିଫ୍ଟରୁ ପାସ୍ ଆଉଟ୍ ହେଲା ପରେ ଯେବେ ମୁଁ ବଜାରରେ ବାପ୍ତା ଡିଜାଇନର ଶାଢ଼ୀ ଖୋଜିବା ଆରମ୍ଭ କଲି ସେବେ ମୋତେ ସେମିତି କିଛି ମିଳିଲାନି ।
ଆଉ ଯାହା ମିଳିଲା ତାହା ପାରମ୍ପରିକତା ହରାଇ ସାରିଥିଲା । ଯେଉଁଥିପାଇଁ ଏହି ଡିଜାଇନର ଆଦୃତି ଥିଲା ତାହାର ଗୁଣାତ୍ମକ ମାନ ଠିକ୍ ଭାବେ ବଜାୟ ହେଉନଥିଲା ।
ସାଧାରଣତଃ ପାଟ ସୂତା ଓ କଟନ୍ ସୂତାକୁ ନେଇ ବାପ୍ତା ଡିଜାଇନ୍ ପ୍ରସ୍ତୁତ ହେଉଥିବା ବେଳେ ଧୀରେ ଧୀରେ ବୁଣାକାରମାନେ ଏହାକୁ କରିବା ବନ୍ଦ କରି ଦେଇଥିଲେ ।
ତେଣୁ ପାରମ୍ପରିକ ବାପ୍ତା ଡିଜାଇନର ଗୁଣାତ୍ମକମାନକୁ ବଜାୟ ରଖି କିପରି ନୂଆ ପିଢ଼ିର ଗ୍ରାହକଙ୍କୁ ଏଥିପ୍ରତି ଆକୃଷ୍ଟ କରାଯାଇ ପାରି ସେ ଦିଗରେ ଚେଷ୍ଟା ଆରମ୍ଭ କଲି ।
ଏଥିପାଇଁ ମୋତେ ବାପା ପ୍ରଶାନ୍ତ କୁମାର ପ୍ରଧାନ ଓ ମା' କୁନ୍ଦନ କୁମାର ପ୍ରଧାନଙ୍କ ପ୍ରେରଣା ଆଗକୁ ବଢ଼ିବାରେ ସାହାଯ୍ୟ କରିଛି ।
କଲେଜ ଅଫ୍ ଇଞ୍ଜିନିୟରିଂରେ ପାଠପଢ଼ା ଶେଷ କଲା ପରେ ଭୁବନେଶ୍ୱର ସ୍ଥିତ ନ୍ୟାସ୍ନାଲ୍ ଇନଷ୍ଟିଚୁ୍ୟଟ୍ ଅଫ୍ ଫ୍ୟାଶନ୍ ଟେକ୍ନୋଲୋଜିରେ ସ୍ନାତକୋତ୍ତର ପଢ଼ା ଶେଷ କରିଥିବା ସ୍ୱୀକୃତି ପ୍ରଧାନ ଆଜିକୁ ଦେଢ଼ ବର୍ଷ ହେଲାଣି ଏ ଦିଗରେ ନିଜର ଗବେଷଣା ଆରମ୍ଭ କରିବା ସହ ଏହାକୁ ବଜାରୀକରଣ କରିବାର ପ୍ରୟାସ ଆରମ୍ଭ କରିଛନ୍ତି ।
କେବଳ ପାଟ ସୂତା କି କର୍ଟନ୍ ସୂତା ନୁହେଁ ବରଂ ଏହାକୁ ଲିନନ୍ ସହ କିପରି ଫୁ୍ୟଜନ୍ କରି ଲିନନ୍ ବାପ୍ତା କରାଯାଇ ପାରିବ ସେ ଦିଗରେ ବି ଗବେଷଣା ଆରମ୍ଭ କରିଛନ୍ତି ।
ଯାହାର ଦେହରେ ଫୋଡ଼ାକୁମ୍ଭ ଓ ଆଞ୍ଚଲରେ ଇକ୍କତ ଡିଜାଇନ୍ ରହୁଛି । ରଙ୍ଗ ଚୟନଠାରୁ ଆରମ୍ଭ କରି ସ୍କ୍ରାଚ୍ ପ୍ରସ୍ତୁତ ପୁଣି ଡିଜାଇନ୍ ଚୟନଠାରୁ ବୁଣାବୁଣି ଯାଏଁ ସବୁ କିଛି ସ୍ୱିକୃତୀ ନିଜସ୍ୱ ତତ୍ତ୍ୱାବଧାନରେ କରିଥାନ୍ତି ।
କେବଳ ଡିଜାଇନ୍ ପ୍ରସ୍ତୁତି ନୁହେଁ ଏଥିରେ କିପରି ନୂଆ ମେଟେରିଆଲ୍ ବ୍ୟବହାର କରାଯାଇ ପାରିବ ଓ ନୂଆ ଡିଜାଇନ୍ ପ୍ରସ୍ତୁତ କରାଯାଇ ପାରିବ ସେଥିପାଇଁ ମଧ୍ୟ ତାଙ୍କର ଗବେଷଣା ଅବ୍ୟାହତ ରହିଛି ।
ଆଗକୁ ଫ୍ୟାଶନ୍ ବଜାରରେ ବାପ୍ତାର କିପରି ଅଧିକ ଚାହିଦା ହେବ ସେଥିପାଇଁ ସ୍ୱୀକୃତି ଯୋଜନା କରୁଛନ୍ତି ।
ଭୁବନେଶ୍ୱର, ଜାନୁଅଆରୀ ୨୧(ଲୋକାଲ ୱାୟାର): ତୁରନ୍ତ ମଣ୍ଡିରୁ ଧାନ ଉଠାଇବା ଓ କଟନୀଛଟନୀ ବନ୍ଦ କରିବା ନେଇ ଗୁରୁବାର ସମ୍ବଲପୁରରେ ରାଜ୍ୟ ବିଜେପି ପକ୍ଷରୁ ଆୟୋଜିତ ବିଶାଳ ଚାଷୀ ଅଧିକାର ରାଲିରେ ରାଜ୍ୟ ସରକାରଙ୍କ ନିକଟରେ ଦୃଢ଼ ଦାବି କରିଛି ବିଜେପି ।
ଚଷାଚାଷୀ ଅଞ୍ଚଳ ସମ୍ବଲପୁରରେ ରାଜ୍ୟ ସରକାରଙ୍କ ଅପାରଗତା ଓ ଅବ୍ୟବସ୍ଥା କାରଣରୁ ମଣ୍ଡିରେ ଧାନ ପଡ଼ରହୁଥିବା କାରଣରୁ ଚାଷୀମାନେ ଚିନ୍ତାଗ୍ରସ୍ତ ହୋଇ ପ୍ରାଣ ହରାଉଛନ୍ତି ।
ଟୋକନ୍ ଓ ମଣ୍ଡି ବ୍ୟବସ୍ଥା ନେଇ ୩୭ଟି ବିଧାନସଭା କ୍ଷେତ୍ରର ଚାଷୀ ସମ୍ବଲପୁର ଆରଡିସି ଅଫିସ ଘେରାଉ କରିଥିବା ବେଳେ ବିଜେପିର ବିଶାଳ ଚାଷୀ ସମାବେଶରେ ହଜାର ହଜାର ଚାଷୀ ସାମିଲ ହୋଇଥିଲେ ।
ଭାବେ ଏଭଳି ଅବ୍ୟବସ୍ଥା ଦେଖାଯାଇଛି । ରାଜ୍ୟ ସରକାର ଓ ଦଲାଲଙ୍କ ମଧ୍ୟରେ ମଧୁଚନ୍ଦ୍ରିକା ଓ କଟନୀଛଟନୀ କାରଣରୁ ଚାଷୀମାନେ ହଇରାଣ ହେଉଛନ୍ତି ।
ଅପରପକ୍ଷରେ ଗରିବଙ୍କ ୫ ଲକ୍ଷ ଟଙ୍କା ପର୍ଯ୍ୟନ୍ତ ମାଗଣା ଚିକିତ୍ସା ପାଇଁ ଆୟୁଷ୍ମାନ ଯୋଜନା ଆରମ୍ଭ ହୋଇଥିବା ବେଳେ ରାଜ୍ୟ ସରକାର କାହିଁକି ଲାଗୁ କରିନାହାନ୍ତି ବୋଲି ଶ୍ରୀ ତୋମାର ପ୍ରଶ୍ନ କରିଛନ୍ତି ।
ସେହିପରି ରାଜ୍ୟ ସଭାପତି ସମୀର ମହାନ୍ତି କହିଛନ୍ତି ଯେ ରାଜ୍ୟରେ ଟୋକନ ବ୍ୟବସ୍ଥା ଥିଲେ ଚାଷୀଙ୍କୁ ଉତ୍ପାଦିତ କୃଷି ସାମଗ୍ରୀର ଉଚିତ୍ ମୂଲ୍ୟ ମିଳୁନାହିଁ ।
ସେହିପରି ସଠିକ୍ ମୂଲ୍ୟ ନପାଇ ବରଗଡ଼ରେ ଚାଷୀଙ୍କ ହୃଦଘାତରେ ମୃତୁ୍ୟ ଘଟିବା ଚିନ୍ତାଜନକ ।
ସମ୍ବଲପୁର ଅଂଚଳରେ ମଣ୍ଡି ସମସ୍ୟା ସମାଧାନ ହେଉନଥିବା ବେଳେ ରାଜ୍ୟ ସରକାରଙ୍କ ଅପାରଗତା କାରଣରୁ ମଣ୍ଡିରେ ଶହଶହ ବସ୍ତା ଧାନ ପଡ଼ି ବିକ୍ରି ହୋଇପାରୁନାହିଁ ।
ରାଜ୍ୟ ସରକାର ଟୋକନ ବ୍ୟବସ୍ଥା ଉଚ୍ଛେଦ କରି ନିର୍ଦ୍ଧାରିତ ଅଣଜଳସେଚିତ ଜମିରୁ ୧୩ କ୍ୱିଣ୍ଟାଲ ଓ ଜଳସେଚିତ ଜମିରୁ ୧୯ କ୍ୱିଣ୍ଟାଲ ଧାର୍ଯ୍ୟ ସୀମାକୁ ବନ୍ଦ କରି ଚାଷୀର ଉତ୍ପାଦିତ ସମସ୍ତ ଧାନକୁ କିଣନ୍ତୁ ।
ଖରିଫ ଋତୁରେ ଅଚଳ ହୋଇଥିବା ଟାକନର ପୁନଃକାର୍ଯ୍ୟକ୍ଷମ କରାଯିବା ନେଇ ମଧ୍ୟ ଶ୍ରୀ ମହାନ୍ତି ଦାବୀ କରିଛନ୍ତି ।
ଅପରପକ୍ଷରେ ୨୦୧୬ ମସିହାରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଓଡ଼ିଶା ଗସ୍ତରେ ଆସି ଫସଲ ବୀମା ଯୋଜନାର ଶୁଭାରମ୍ଭ କରିବା ସହ ଓଡ଼ିଶାର ୨୦ ଲକ୍ଷ ଚାଷୀଙ୍କ ପାଇଁ ୪ହଜାର କୋଟି ଟଙ୍କା ଦେବାର ବ୍ୟବସ୍ଥା କରିଥିଲେ ।
ପ୍ରଧାନମନ୍ତ୍ରୀ ମୋଦିଙ୍କ ନେତୃତ୍ୱରେ ଧାନର ଏମଏସପି କ୍ୱିଣ୍ଟାଲ ପିଛା ୧୩୧୦ଟଙ୍କାରୁ ବଢ଼ି ୧୮୬୮ରେ ପହଁଚିଛି ।
ମାତ୍ର ରାଜ୍ୟରେ ଚାଷୀମାନେ ସଠିକ୍ ଏମଏସପି ମୂଲ୍ୟ କାହିଁକି ପାଉନାହାନ୍ତି ତାହାର ଉତ୍ତର ରାଜ୍ୟ ସରକାର ଦିଅନ୍ତୁ ।
ସମ୍ବଲପୁର, ଜାନୁଆରୀ ୧୯(ଲୋକାଲ ୱାୟାର): ସମ୍ବଲପୁରର ଅଧିଷ୍ଠାତ୍ରୀ ଦେବୀ ମା' ସମଲେଶ୍ୱରୀଙ୍କ ମନ୍ଦିରର ସୌନ୍ଦର୍ଯ୍ୟକରଣ ଓ ପାରିପାର୍ଶ୍ୱିକ ବିକାଶ କାର୍ଯ୍ୟ ଶୀଘ୍ର ଆରମ୍ଭ ହେବ ବୋଲି ମନ୍ଦିର ବୁଲିବା ପରେ ବରିଷ୍ଠ ଅଧିକାରୀ ମଙ୍ଗଳବାର କହିଛନ୍ତି ।
ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ନିର୍ଦେଶକ୍ରମେ ଏକ ଉଚ୍ଚସ୍ତରୀୟ ପ୍ରତିନିଧି ଦଳ ମଙ୍ଗଳବାର ସମ୍ବଲପୁର ଗସ୍ତରେ ଯାଇ ମା' ସମଲେଶ୍ୱରୀଙ୍କ ମନ୍ଦିର ପରିଦର୍ଶନ କରିବା ସହ ମନ୍ଦିରର ବିକାଶ ସମ୍ପର୍କରେ ଆଲୋଚନା କରିଥିଲେ ।
ଓଡ଼ିଶାର ପ୍ରସିଦ୍ଧ ଶକ୍ତିପୀଠ ମାନଙ୍କ ମଧ୍ୟରେ ମା' ସମଲେଶ୍ୱରୀଙ୍କ ପୀଠ ଅନ୍ୟତମ ।
ପଶ୍ଚିମ ଓଡ଼ିଶାର ସାମାଜିକ, ସାଂସ୍କୃତିକ ଓ ଆଧ୍ୟାତ୍ମିକ ଜୀବନ ସହ ସମଲେଶ୍ୱରୀ ପୀଠର ଘନିଷ୍ଠ ସମ୍ପର୍କ ରହିଛି ।
ଏହାକୁ ଅଧିକ ଆକର୍ଷଣୀୟ କରାଯିବ ବୋଲି ମୁଖ୍ୟମନ୍ତ୍ରୀ କୋଭିଡ ପୂର୍ବରୁ ମନ୍ଦିର ପରିଦର୍ଶନ ଅବସରରେ ଘୋଷଣା କରିଥିଲେ ।
ସମଲେଶ୍ୱରୀ ମନ୍ଦିର ବିକାଶ ପ୍ରକଳ୍ପରେ ମନ୍ଦିରର ସୌନ୍ଦର୍ଯ୍ୟକରଣ ସହ ପାରିପାଶ୍ୱର୍କ ବିକାଶ, ଐତିହ୍ୟ କରିଡରର ବିକାଶ, ଭୋଗମଣ୍ଡପ, ଯାତ୍ରୀ ଓ ଭକ୍ତ ନିବାସ, ପାର୍କିଂ ସୁବିଧା ଏବଂ ନଦୀ ସମ୍ମୁଖ ଭାଗର ବିକାଶକୁ ଅନ୍ତର୍ଭୁକ୍ତ କରାଯାଇଛି ।
ଏଥିରେ ମନ୍ଦିରର ପୂଜାରୀ ତଥା ଜମି ହରାଉଥିବା ଲୋକମାନଙ୍କର ପୁନର୍ବାସ ପାଇଁ ଏକ ସ୍ୱତନ୍ତ୍ର ପ୍ୟାକେଜ ଘୋଷଣା କରାଯିବ ।
ରାଜ୍ୟ ସରକାରଙ୍କ ୫-ଟି କାର୍ଯ୍ୟକ୍ରମ ଅଧୀନରେ ଏହି ପ୍ରକଳ୍ପ କାର୍ଯ୍ୟକାରୀ କରାଯିବ ଏବଂ ୨ ବର୍ଷ ମଧ୍ୟରେ ପ୍ରକଳ୍ପ କାର୍ଯ୍ୟ ସମ୍ପୂର୍ଣ୍ଣ କରାଯିବାକୁ ଲକ୍ଷ୍ୟ ରଖାଯାଇଛି ।
ଗସ୍ତରେ ଯାଇଥିବା ପ୍ରତିନିଧି ଦଳରେ ମୁଖ୍ୟ ଶାସନ ସଚିବ ସୁରେଶ ମହାପାତ୍ର, ପଶ୍ଚିମ ଓଡ଼ିଶା ବିକାଶ ପରିଷଦ ଅଧ୍ୟକ୍ଷ ଅସିତ ତ୍ରିପାଠୀ, ୫-ଟି ସଚିବ ଭି.କେ. ପାଣ୍ଡିଆନ ଯାଇଥିଲେ ।
ସମ୍ବଲପୁର, ଜାନୁଆରୀ ୧୬(ଲୋକାଲ ୱାୟାର): ନିୟମିତ ଛତିଶଗଡ଼ରୁ ଆଣି ସମ୍ବଲପୁରରେ ନକଲି ସର୍ଫ ବିକ୍ରି କରୁଥିବା ଏକ ର୍ୟାକେଟକୁ ପୁଲିସ ଠାବ କରିବା ସହ ୨୫ ହଜାର ପ୍ୟାକେଟ ନକଲି ସର୍ଫ ଜବତ କରାଯାଇଥିବା ଜଣେ ଅଧିକାରୀ ଶନିବାର କହିଛନ୍ତି ।
ଅଇଁଠାପାଲି ଥାନା ଅନ୍ତର୍ଗତ ଅଞ୍ଚଳରେ ପୁଲିସ ଦୁଇଟି ଗୋଦାମରେ ଚଢ଼ାଉ କରି ୨୪୪ଟି ବସ୍ତାରେ ଥିବା ୨୫ ହଜାର ନକଲି ସର୍ଫ ଜବତ କରିଛି ।
ଏହି କାରବାର ସହ ଜଡ଼ିତ ଥିବା ଦୁଇ ଜଣ ବ୍ରବସାୟୀ ଆଶିଷ ଅଗ୍ରୱାଲ ଓ ନରେଶ ଅଗ୍ରୱାଲଙ୍କୁ ଅଟକ ରଖି ପୁଲିସ ଅଧିକ ତଦନ୍ତ କରୁଛି ।
ଉଲ୍ଲେଖଯୋଗ୍ୟ, ସମ୍ବଲପୁର ବଜାରରେ ନକଲି ସର୍ଫ ଏକ୍ସେଲ ବିକ୍ରି ହେଉଥିବା ଖବର ପାଇ ହିନ୍ଦୁସ୍ତାନ ଲିଭର କମ୍ପାନି ପକ୍ଷରୁ ବଜାରରୁ ନମୁନା ସଗ୍ରହ କରି ପରୀକ୍ଷା କରାଯାଇଥିଲା ।
ପରୀକ୍ଷାରୁ ଏହା ନକଲି ବୋଲି ଜଣାପଡ଼ିବା ପରେ ପୁଲିସକୁ କମ୍ପାନି ପକ୍ଷରୁ ସୂଚନା ଦିଆଯାଇଥିଲା ।
ଏସପି ବାତୁଲା ଗଙ୍ଗାଧରଙ୍କ ନିଦେ୍ର୍ଦଶରେ ଶନିବାର ଚଢ଼ାଉ କରି ଏହି କାର୍ଯ୍ୟାନୁଷ୍ଠାନ ହୋଇଛି ।
ଭୁବନେଶ୍ୱର, ଜାନୁଆରୀ ୨(ଲୋକାଲ ୱାୟାର): ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଶନିବାର ସମ୍ବଲପୁରସ୍ଥିତ ଆଇଆଇଏମ (ଇଣ୍ଡିଆନ ଇନଷ୍ଟିଚୁ୍ୟଟ ଅଫ ମ୍ୟାନେଜମେଣ୍ଟ) କ୍ୟାମ୍ପସର ଶିଳାନ୍ୟାସ ଭର୍ଚୁଆଲ ମୋଡରେ କରିଥିବା ବେଳେ ଉଦବୋଧନ ଦେଇ ଭୋକାଲ ଫର ଲୋକାଲ ସପକ୍ଷରେ ମତ ରଖିଛନ୍ତି ।
ଏହି କାର୍ଯ୍ୟକ୍ରମରେ ଭର୍ଚୁଆଲ ମୋଡରେ ରାଜ୍ୟପାଳ ପ୍ରଫେସର ଗଣେଶୀ ଲାଲ, ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ, କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଏବଂ କେନ୍ଦ୍ର ଶିକ୍ଷାମନ୍ତ୍ରୀ ରମେଶ ପୋଖରିଆଲ ନିଶଙ୍କ ଯୋଗ ଦେଇଥିବା ବେଳେ ସମ୍ବଲପୁରରେ ଆୟୋଜିତ କାର୍ଯ୍ୟକ୍ରମରେ ଉପସ୍ଥିତ ଥିଲେ କେନ୍ଦ୍ରମନ୍ତ୍ରୀ ପ୍ରତାପ ଷଡ଼ଙ୍ଗୀ ।
ଏହି ଅବସରରେ ପ୍ରଧାନମନ୍ତ୍ରୀ ଶ୍ରୀ ମୋଦି କହିଥିଲେ, ଦେଶର ଆଇଆଇଏମ ଗୁଡ଼ିକ ପୂର୍ବତନ ଛାତ୍ରଛାତ୍ରୀମାନଙ୍କ ସହାୟତାରେ ଲୋକାଲ ସାମଗ୍ରୀକୁ ବିଶ୍ୱସ୍ତରରେ ପହଞ୍ଚାଇପାରିବେ ବୋଲି ମୁଁ ଆଶାବାଦୀ ରହିଛି ।
ଯୁବପିଢ଼ିଙ୍କ ନୂତନ ଚିନ୍ତାଧାରା ମାଧ୍ୟମରେ ଭବିଷ୍ୟତରେ ସମ୍ବଲପୁର ପର୍ଯ୍ୟଟକମାନଙ୍କ ଆକର୍ଷଣର ଶୀର୍ଷରେ ରହିପାରିବ ।
ଜାତୀୟ ବିକାଶରେ ଆଇଆଇଏ ଗୁଡ଼ିକର ଅବଦାନ ପାଇଁ ଦେଶ ଗର୍ବିତ । ଆଇଆଇଏମ ସମ୍ବଲପୁର ଏବେ ସହରକୁ ଏକ ଏଜୁକେସନ ହବରେ ପରିଣତ କରିବ ।
ଏହା ସ୍ଥାନୀୟ ଏବଂ ବିଶ୍ୱସ୍ତରୀୟ ସାମଗ୍ରୀ ତଥା ବଜାର ମଧ୍ୟରେ ସେତୁ ସଦୃଶ କାମ କରିବ । ସମ୍ବଲପୁର ବିପୁଳ ଖଣିଜ ଓ ରତ୍ନପଥରର ସମ୍ଭାର ।
ହୀରାକୁଦ ଡ୍ୟାମ, ଡେବ୍ରିଗଡ଼ ଅଭୟାରଣ୍ୟ ଏବଂ ସମ୍ବଲପୁରୀ ବସ୍ତ୍ର ଓଡ଼ିଶା ପର୍ଯ୍ୟଟନକୁ ନୂତନ ସ୍ତରରେ ପହଞ୍ଚାଇଛି ।
ସମ୍ପୂର୍ଣ୍ଣ ଅଞ୍ଚଳ ଛୋଟ ଛୋଟ ଉଦ୍ୟୋଗ ଭର୍ତ୍ତି ହୋଇ ରହିିଛି । ଏହା 'ଭୋକାଲ ଫର ଲୋକାଲ'କୁ ପ୍ରୋତ୍ସାହିତ କରୁଛି ।
ଓଡ଼ିଶା ପାଖରେ ରଙ୍ଗବତୀ ଠାରୁ ଆରମ୍ଭ କରି ସ୍ୱଭାବ କବି ଗଙ୍ଗାଧରଙ୍କ କବିତା ଅଛି ।
ସମ୍ବଲପୁରୀ ବସ୍ତ୍ରଠାରୁ ଆରମ୍ଭ କରି କଟକର ତାରକସି କାମ ରହିଛି । ଏହା ଓଡ଼ିଶାର ବିକାଶକୁ ଗତିଶୀଳ କରାଉଛି ବୋଲି ସେ କହିଥିଲେ ।
ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଉଦବୋଧନ ଦେଇ କହିଥିଲେ, ମୁଁ ଖୁସି ଯେ ଓଡ଼ିଶା ଶିକ୍ଷା କ୍ଷେତ୍ରରେ ନିଜର ଆଧିପତ୍ୟ ଜାହିର କରିବା ସହ ଧୀରେ ଧୀରେ ରିସର୍ଚ୍ଚ ହବ୍ ରେ ପରିଣତ ହେବାକୁ ଯାଉଛି ।
ରାଜ୍ୟରେ ଏବେ ଆଇଆଇଏମ, ଆଇଆଇଟି, ନାଇଜର, ଆଇଜର ଏବଂ ଏନଏଲୟୁ ପ୍ରତିଷ୍ଠା ହୋଇଥିବାରୁ ଜାତୀୟ କ୍ଷେତ୍ରରେ ଗୁରୁତ୍ୱ ବୃଦ୍ଧି ପାଇପାରିଛି ।
ମାନବ ସମ୍ବଳର ବିକାଶକୁ ରାଜ୍ୟ ସର୍ବାଧିକ ଗୁରୁତ୍ୱ ଦେଉଛି ଏବଂ ସ୍କିଲଡ୍ ଇନ ଓଡ଼ିଶା ଏବେ ଜାତୀୟ ବ୍ରାଣ୍ଡ ହୋଇପାରିଛି ।
୨୦୧୫ରେ ସ୍ଥାପିତ ହୋଇଥିବା ଆଇଆଇଏମ ସମ୍ବଲପୁର ଇତି ମଧ୍ୟରେ ଦେଶର ପ୍ରମୁଖ ମ୍ୟାନେଜମେଣ୍ଟ ପ୍ରତିଷ୍ଠାନ ଭାବେ ପରିଚିତ ପାଇଛି ବୋଲି ସେ କହିଥିଲେ ।
କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଉଦବୋଧନ ଦେଇ କହିଥିଲେ, ପାଞ୍ଚବର୍ଷ ତଳେ ପୂର୍ବତନ ଅର୍ଥମନ୍ତ୍ରୀ ସ୍ୱର୍ଗତ ଅରୁଣ ଜେଟଲୀଙ୍କ ସମୟରେ ଏହି ପ୍ରତିଷ୍ଠାନ ପାଇଁ ଅର୍ଥ ବରାଦ ହୋଇଥିଲା ।
ସମ୍ବଲପୁରର ସୁଯୋଗ୍ୟ ସନ୍ତାନ ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ଚକ୍ଟର ପ୍ରମୋଦ ମିଶ୍ରଙ୍କ ବ୍ୟକ୍ତିଗତ ହସ୍ତକ୍ଷେପ ଫଳରେ ପାଖାପାଖି ୪ ଶହ କୋଟି ଟଙ୍କାରେ ଏହି ଅନୁଷ୍ଠାନ ହୋଇପାରିଛି । ଏହା ବିଶ୍ୱ ଅର୍ଥନୀତିର ଏକ ହଟସ୍ପଟ ହେବ ବୋଲି ସେ କହିଥିଲେ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
